ഭീതി പരത്തി മാലമോഷണ സംഘം വട്ടം കറങ്ങി പൊലീസ് ആലപ്പുഴ: ഇടവേളയ്ക്ക് ശേഷം മാല മോഷണ സംഘം കളത്തിലിറങ്ങിയത് പൊലീസിന് തലവേദനയാകുന്നു. കൊവിഡ് മാനദണ്ഡങ്ങളില് ഇളവ് വന്ന് ജനം വീണ്ടും പുറത്തിറങ്ങിയതോടെയാണ് മോഷ്ടാക്കളും തലപൊക്കിയത്. തിങ്കളാഴ്ച മാത്രം ജില്ലയില് ആറ് സ്ഥലങ്ങളിലാണ് ബൈക്കിലെത്തിയവര് സ്ത്രീകളുടെ മാല പൊട്ടിച്ച് കടന്നത്. സ്ഥിരം മോഷ്ടാക്കളാണ് എല്ലായിടത്തും മോഷണം നടത്തിയതെന്നാണ് പൊലീസിന്റെ നിഗമനം. കെ.എല് 12 രജിസ്ട്രേഷനുള്ള ബൈക്കാണ് ഇവര് ഉപയോഗിച്ചതെങ്കിലും നമ്ബര് വ്യാജമാണെന്ന് കണ്ടെത്തി. കാവുങ്കലില് ആലപ്പുഴ ക്രൈം ബ്രാഞ്ചിലെ ഉദ്യോഗസ്ഥ പി.എസ്.സൗമ്യ, മണ്ണഞ്ചേരി വടക്കേവെളി പി.ആര്.ആതിര, ആശ്രമം വാര്ഡ് ചെമ്മുഖത്ത് പത്മിനി, തുമ്ബോളി വാവക്കാട് റോസ് മേരി, ചേര്ത്തല വാരനാട് സ്വദേശിയായ വീട്ടമ്മ, അരൂക്കുറ്റി മേപ്പള്ളിയില് വരദ എന്നിവരുടെ മാലകളാണ് സംഘം അപഹരിച്ചത്.